Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 1408

(5) Miután a Tanács az igazgatási költségvetési tervezetet a Főhatósággal és – amennyiben indokolt – a többi érintett intézménnyel megtárgyalta, a költségvetési tervezet előterjesztésétől számított harminc napon belül elfogadja az igazgatási költségvetést, a következő feltételek mellett. Ha a Közgyűlés által javasolt valamely változtatás nem eredményezi egy intézmény kiadási főösszegének növekedését – különösen azért, mert a kiadások ebből adódó növekedését kifejezetten kiegyenlítené a kiadásokat ennek megfelelő mértékben csökkentő egy vagy több javasolt módosítás –, a Tanács minősített többséggel elutasíthatja a javasolt változtatást. Elutasító határozat hiányában a javasolt változtatást elfogadottnak kell tekinteni. Ha a Közgyűlés által javasolt valamely változtatás egy intézmény kiadási főösszegének növekedését eredményezi, a Tanácsnak minősített többséggel kell határoznia a javasolt változtatás elfogadásáról. Ha e bekezdés második vagy harmadik albekezdése alapján a Tanács elutasított vagy nem fogadott el egy javasolt változtatást, minősített többséggel fenntarthatja az igazgatási költségvetési tervezetben feltüntetett összeget, vagy másik összeget határozhat meg.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes